《次韵方允迪秘监会稽相遇怀吴兴旧游二首 其二》
宋代·刘一止

鉴湖列嶂自天开，云色岚光入酒杯。忽遣同游有陶谢，故应交契拟陈雷。

他乡日日典衣醉，公事时时牵马来。要买扁舟穷胜绝，共追樵径晚风回。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。